Творчеството за деца на Анета Дучева - Изкуство и наука\n09.02.2022 09.02.2022 admin\t0 Comments\n„Човек никога не е достатъчно пораснал, за да спре да вярва в чудеса!“\nМоже да се каже, че в творчеството на Анета Дучева си дават среща две характерности: магиката и „трудните теми“. Писателката е издала шест книги и като че ли в първите три: „Тони-Пони“ (1989), „Гого“ (1994) и „Джобно човече“ (2006), доминира магиката – като философия, като изразно средство, като метафоричност. Докато в следващите три – „Лунната люлка“ (2013), „Пиано от картон“ (2016) и „Зимни слънчогледи“ (2019), „трудните теми“ са изведени като екзистенциални фикции. Но трябва да отбележим и друга една специфика: още в първите три книги има известен афинитет и отпратки към „трудните теми“, а в последвалите творби наблюдаваме много фина симбиоза между магика и реалистичност, придаваща особена светлина на сюжетността и посланието. Така двете характерности в творчеството на писателката още отначало си съжителстват и взаимно се потенцират.\nДали ненадейно, ей така, от нищото, се появява Джобното човече, чадърът на леля Петя разказва ту дъждовен, ту бонбонен, ту вятърен сън, или къщата на леля Веса хвръква и се оказва кацнала на един планински връх – това са все случки от ежедневието, които в своята магичност като че ли не ни изненадват, те стават някак си съвсем естествено, от само себе си. Ето още едно чудо – Васко от разказа „Игра с дъжда“ рисува с водни боички пръски от дъжд и тозчас дъждът затрополява по прозореца. Какво по-весело от това да играеш на „мокреница“ с дъжда. Играта е истинската реалност. Изненадата е в игрите, в детската реакция, във веселието, закачливостта и лудориите, в невероятния хумор – като леля Веса, която ще потопи пръст в облачето и ще го хапва като захарен памук от детството, или леля Пена от Мало село ще се чуди какво е това голямо врабче на черешовото дърво – докторът вместо очила лупи ли ѝ е дал, та е толкова голямо. А то всъщност е пингвинче от Южния полюс, което се поти от българската зима.\nМагичността на случващото се е особена – тя идва от детския свят, от детето в нас, независимо на каква възраст сме. И тази магическа реалност е сякаш по-истинска от всекидневните ни възприятия на пораснали. Така, по детски, се преподрежда светът на възрастните. В „Продавачката на куфари“ попадаме в още един вълшебен свят, в който асоциативните и въображаеми пътувания на Веси по света с помощта на стария куфар, струващ само десет лева, не могат да се сравнят с никое реално пътешествие. Тук има нарциси от Лондон, палма от Мадрид, а един път старият куфар ѝ довежда дори Айфеловата кула. И тази амалгама от реалност и вълшебство в разказите и приказките на Анета Дучева (може би смесица от двете) е толкова естествена, тя се случва някак неусетно. Детският смях и радост ни освобождават от сковаващото ежедневно напрежение, от дисхармонията. Сякаш сме попаднали на детска играчка-калейдоскоп, чиито цветни стъкълца при всяко помръдване създават нова причудлива картина.\nВ „Почивен ден“ мебелите на леля Дана се забавляват както си искат – креслото Крeс се върти като въртележка, а гардеробът Гард изхвърля нафталина и дрехите, които не харесва. Животните също активно участват в детското ежедневие. Ето, камилата Хоп от оазиса Хо-Хо, със синя жилетка и тъмни очила (макар че е зима), ще ни разкаже за майка си, която е откъснала със зъби слънчевите лъчи-коси и ги раздава на камилчетата си за топлина и здраве. В друг разказ („Тото“) в дома на детето се появява слонче. Те излизат навън и другите деца, които досега все са страняли от момиченцето с неслучайното име Сълзето, искат да се сприятелят със слона и да играят с него.\nАнета Дучева ни задава косвено много умоподбудителни въпроси и насоки на мислене. Дали Сълзето, винаги изолирана от другите деца, не си е измислила този нов, въображаем приятел слонче. Подобен феномен се среща често в детството. Можем да мислим в тази насока, защото се оказва, че никой от възрастните не вижда слончето. Тук отново реалност и магика се преплитат – майката вижда кални слонски стъпки вкъщи. В този чудесен разказ, който би правил чест на всяка антология на късия разказ, сме близо до дуалността съзнавано–несъзнавано или „сън наяве“, както се изразява Фройд. Такива въображаеми приятели – помощници на децата, често се появяват и в по-късните творби на писателката. В „Лунната люлка“ и в „Пиано от картон“ те са малки балерини. Мисля си дали не са своеобразни феи.\nВ книгата „Тони-Пони“ има два великолепни разказа. „Летят ли слънчогледите“ фокусира по особено метафоричен начин някои философски и екзистенциални въпроси – например въпроса за смисъла на живеенето, дали ще посмеем да полетим, като жертваме корените и сигурността си, и дали това не води към загиването. „Старата гара“ пък е малък шедьовър, разказващ за привличането, за приятелството и верността. И за това дали червеният локомотив с неговото пронизително свирене и интересни пътници си струва да бъде предпочетен пред стария верен влак, едва пъхтящ, но в чиито очи гарата изглежда толкова красива, а не стара и олющена. Тези разкази биха се превърнали в чудесни кинематографични творби. Прочетете тези приказни разкази на Анета Дучева, в които щедро избликват въображението, любовта, поривите, и ще погледнете света с нови очи. Те ни напомнят (по Екзюпери), че истинското се вижда само със сърцето. Дали героите на Анета Дучева, деца или възрастни, не се подвизават всъщност в тези сънища–наяве? Във въображаемия свят на тези творби всичко е като „хвърчащите хора“ на Шагал. А и по всичко личи, че художниците обичат да илюстрират книгите на Дучева.\nДетските умове са все още свежи – те още помнят небесния дом. Ако позволим на тяхната умствена нагласа да навлезе в нашето съзнание, поне за малко, ще почувстваме свежата вълна от креативност и спонтанност, единение с всичко заобикалящо ни. Ще отворим съзнанието си за чудото край нас. Ние трябва да се учим от децата. Неслучайно още Фройд в емблематичната си книга „Малкият Ханс“ през 1909 г. казва: „Нали при възпитанието на децата ние не искаме нищо повече освен покой, не искаме да преживяваме никакви трудности, накратко казано, ние култивираме послушно дете и твърде малко обръщаме внимание дали този начин на развитие е полезен за него“.\nА ето и един български принос – на Виолино Примо (Цонко Попов), активен участник в обществено-литературния живот, учител. Още през 1926 г. той пише: „Нам е необходимо дълбоко и сериозно да изучим отношенията на децата към заобикалящия ги свят, за да не разкъсваме с грубите си ръце оная нежна духовна връзка, що съединява детските души с душата на Космоса“.\nОбичам да припомням твърденията на американската авторка Маргарет Руби: „Изследванията показват, че от раждането до двегодишна възраст мозъкът на повечето деца пребивава в делта-състояние – несъзнателно, подобно на сън състояние, в което изпада възрастен човек под хипноза. От две до четири години децата се намират основно в тета-състояние, характеризиращо се с богато въображение и с усещане за нереалност на ставащото. Подобно състояние в зряла възраст изпитваме в моменти на полусън. Около шестгодишна възраст при децата започва да доминира алфа-честотата на мозъчните вълни. Това е състояние на покой, подпомагащо творчеството и усвояването на нови неща. До десет–дванадесетгодишна възраст мозъкът на детето най-често е в бета-състояние. Това е състоянието на активно, съсредоточено внимание, напомнящо нормалното, будно състояние на възрастния“.\nИнтересна е и архитектониката на тези разкази. Историите плавно и естествено преливат една в друга, както при разказването на Шехерезада. В разказите можем да открием по няколко смислови и сюжетни опорни точки. Творбите на Анета Дучева се отличават с премерена емоционалност, а мярата е най-важна за твореца. Затова тези книги могат да се четат от хора на различни възрасти. И още – Анета Дучева пише с прецизност, с грижа за езика, затова стилът ѝ е разпознаваем сред многообразието на българската литература за деца с ясното и точно изразяване на мислите и чувствата. В света на героите ѝ няма неодушевени предмети. Тази анимираност е характерна за детето и прадедите ни в зората на човечеството, в техните практики да оживяват тотема. Неслучайно една от главите в книгата на Фройд „Тотем и табу“ е наречена „Анимизъм, магия и всемогъществото на мислите“. Това всемогъщество на мислите е характерно за праотеца, невротика и… детето.\nВ това преливане на разказност и приказност в творбите на Анета Дучева е съвсем нормално Тони-Пони да се появи на балкона със свой външен асансьор, какъвто „конете имат“ и изпращат от КСЗД – Конската служба за забавление на деца, останали сами и наказани да не излизат от къщи. В детската възраст сме най-близо до несъзнаваното. Изводът за „всемогъщество на мислите“ Фройд прави по повод на свой пациент (случаят „човекът с вълците“). При децата и в магическия свят е също така – това, което мислим, то се случва, както видяхме например в „Игра с дъжда“. Играта е гранична територия – нито изцяло въображаема, нито идентична с външният реален свят. Тя е защитена реалност, подобно на конфиденциалното пространство в психодрамата. В играта, по думите на психотерапевтите Доналд Уиникът и Патрик Дьоларош, детето (човекът) изненадва дори себе си.\nВ особено ценната книга на Михаил Арнаудов „Психология на литературното творчество“ (1931) авторът нарича Ангел Каралийчев „магически реалист“. При него хора, животни, луна, звезди се движат и са герои на свой единен свят. Каралийчев рисува как Месечко се прокрадва и иска да си грабне едно очервено за Великден яйце, но кучето го нащърбява, като отхапва парче от месеца. По-долу в разказа „Лунната люлка“ ще видим как самата луна предлага на героинята на Анета Дучева да си отчупи от нея и да рисува по звездното небе.\nДетството обикновено се свързва с радост, игри, безгрижие. Това не е съвсем точно. Вярно е, че в детството човек е най-креативен и спонтанен. Но детето отрано се сблъсква и с екзистенциални, мъчителни въпроси, които се опитва да разреши с оскъдния си житейски опит. В българската класика за деца и юноши има много примери, в които авторите се обръщат към така наречените „трудни теми“. В съответния им историко-икономически контекст тези теми присъстват в творчеството на Стилиян Чилингиров – безхлебието и смъртта на дете, Константин Петканов – бездетството, Калина Малина – сирачеството, Добри Немиров – загиналия училищен другар, и много други теми и нюанси.\nАнета Дучева е съвременен автор, който твори в тази област. Тя е привлечена от темите, които разглеждат потребността от емпатия, съпричастност, разбиране и приятелство. Въпросът за това как живеем с другия, с различния е стар колкото света. Но имаме ли усетите и сетивата, желанието и волята да живеем с различния, съзнаваме ли необходимостта от специални обучителни потребности. Общото мнение е, че тук, в България, този въпрос не е сред основните, неглижиран е и поради тази причина липсва необходимата култура и емоционална интелигентност и у млади, и у стари. Ала не всичко по отношение на този многоаспектен въпрос може да се реши само със законови уредби и медицински експертизи.\nНие се намираме преди всичко в сферата на чувствата и емпатията. Не на съжалението и сълзливото отношение, а на приемането и чувството за равнопоставеност. И къде, ако не най-вече в литературата, чрез образите, чрез емоционалното въздействие и възприемане, е важно да се говори по тези въпроси. Затова темите, които засяга Анета Дучева, са от първостепенно значение. Писателката, която от години живее в Германия, ми е споделяла, че се чувства най-щастлива, когато разказаните от нея истории стигнат до сърцата на малките ѝ читатели. Когато почувства по време на срещите си с деца и юноши, че те стават нейни приятели. Трите ѝ последни книги са озарени от темата за съпричастието и равнопоставеното приемане на другия, различния. Защото ако от малки децата не са се научили да общуват, да играят, да включат в своя приятелски кръг и това по-специално дете, то и когато пораснат те ще са най-малкото смутени в ежедневието как да се държат с него, какво да е тяхното поведение.\nЕдна от големите заслуги и майсторство на писателката е умението ѝ плавно, неусетно и естествено да включва и приобщава тези деца сред другите – „нормалните“. Какво е да лепнеш етикета „инвалид“ на такъв човек? А обикновено това са деца или хора, които ментално са много над средното равнище, защото животът им минава в много повече духовни и интелектуални занимания. Много по-„инвалиди“ сме ние, другите, дето не сме физически ощетени от природата. За да се впишат в околната среда тези деца е трябвало да преодолеят много свои дефицити.\nВсяка следваща книга на Анета Дучева говори за развитие на таланта ѝ като писател за деца. Ако в „Тони-Пони“, „Гого“ и „Джобно човече“ писателката дава заявка за своята чувствителност, за своята емпатия, деликатност и топлота в общуването, то трите ѝ следващи книги, посветени на „трудните теми“, я доказват като умел психолог, творец, пристрастен към хуманността и актуалността на въпросите за живота с различния.\nВ „Лунната люлка“ детето, което куца, първо е прието с неприязън, по-точно е неприето от класа. Нагрубяват го с подвиквания, че е „куца патка“, подложено е на присмех. И в тази приказка авторката примесва реалността с магическото. Всяка нощ от Луната са спуска една малка балерина и поканва Ана с нея в небето да танцуват. Тук детето се чувства в защитен свят, в който може да прави всичко – дори да танцува, а неговият физически проблем не му пречи. В духовния, вселенския свят ощетеният от природата човек е овъзмезден и награден за страданието си. Тук важни са духовността, богатата чувствителност. Така детето се чувства пълноценен човек и постепенно, благодарение и на своите качества, се научава да се справя с математиката и рисуването по-добре от всички, като така спечелва уважението на съучениците си.\nА Бърборко от едноименния разказ, за да се отърве от сполетялото го нещастие с обринатия език заради лошия навик непрестанно да говори, да недоволства и да мърмори, трябва да приложи следното лечение: „сто подарени усмивки, сто прочетени книги, свирене на музикален инструмент, научаване на чужд език, рисуване…“. За това лечение в приказката се разказва ненатрапливо, то се появява не назидателно и наставнически, а като рецепта от старата книга на появилият се вълшебник Хоп.\nПовестта „Пиано от картон“ не може да ни остави безучастни. Майката няма средства да купи пиано на своето природно надарено дете и Алекс е нарисувала клавиатурата на пианото на един голям картон, за да се упражнява. Тази история няма как да не ни напомни за най-добрите световни класически образци, където бедността не пречи на силния порив да се пребориш с обстоятелствата. Тя е толкова истинска, че ми се струва сякаш съм я чела и като биография на някой гениален музикант. И тук е голямото майсторство на Анета Дучева – от една житейска история да създаде вълнуваща повест, пълна с толкова топлота и емпатия. Художественост, която с условността, с обобщението на проблема, с философията и посланието си е дълбоко въздействаща. В творбата ни вълнува и въпросът за таланта, който преодолява всички трудности и постига творческа реализация. Много деликатно е засегнат, с по едно изречение, и социалният проблем – майката на Алекс работи допълнително, за да може детето да ходи на уроци, а бащата е далече и се обажда все по-рядко.\nЩе ми си да отбележа и особената многогласност и многоаспектност на творбите на писателката. Всяка подистория е възможна тема на отделно разказване. Но така, вплетени, те придават полифоничност на наратива. Тази полифониност определя и стила на писане – при магиката преобладава метафоричността, при екзистинциалните въпроси действието става водещо.\nНа сирачеството е посветена повестта „Зимни слънчогледи“. Тази повест следва най-добрите литературни традиции и образци. Отпратките са и към „Златно сърце“ на Калина Малина, и към емблематичните „Том Сойер“ и „Хък Фин“ на Марк Твен. Детето без родители. В творбата на Анета Дучева главната героиня трябва да прекара известно време в дом за сираци. И тук тя пораства бързо – бързо става възрастен що се отнася до възприятията и преценката за света. Обстоятелствата не щадят психиката на тези деца, тяхното детство е кратко. Те са принудени да оцеляват в една враждебна и нещадяща среда. Вълнуващи са мислите им дали ще дойде някой, който да ги хареса и да поиска да ги осинови. За главната героиня Тони тези деца са като зимни слънчогледи – и те са оставени да мръзнат сами.\nПисателката умерено и умело балансира, описвайки реалността, тъй че текстът ѝ да се превърне в литературна творба, а не в документален репортаж. Репортажът би въздействал натуралистично, а литературната фикция омекотява острите ръбове, без да ги захаросва – тя говори на чувствата ни.\n„Зимни слънчогледи“ ни припомня също, че приятелството е най-ценното житейско преживяване. Докато при любовта се намесват много неконтролируеми фактори, приятелството е осъзнат процес и избор. Повестта проследява нелекия път на достигането до сърцата на другите. За това как чрез търпение, толерантност, смирение, безусловна любов и вяра можеш да превъзмогнеш всяко житейско изпитание. Отхвърлянето, пренебрежението, агресията се стопяват постепенно пред силата на добротата, доброжелателността и приемането. Така различният, другият, неприетият в началото, в един момент става най-добрият ти приятел, този, който те разбира най-добре, защото е преминал през страданието и има голямо сърце, открито за всички. Историите за другия, различния, „трудните теми“ при Анета Дучева завършват винаги щастливо. И това, пак казвам, не е захаросаният, сълзлив край. Това е Вселенски закон – ако излъчваш доброта и любов, светът рано или късно ще ти отвърне със същото. Тук ненатрапливо се промъква и проблемът за прошката. За това да имаш сили да простиш за грубостта и отхвърлянето, да имаш сили да излъчваш любов и благодарност. Не може да не си припомним, че красотата, душевната красота, ще спаси света.\nНе е чудно тогава защо творбите на Анета Дучева достигат до сърцата и вълнуват децата читатели. Книгите ѝ се радват на висока оценка от деца и специалисти. Тя е носител на Националната награда „Константин Константинов“ за принос в книгоиздаването за деца, присъдена ѝ като автор на „Лунната люлка“ през 2014 г. „Пиано от картон“ е номинирана за Националната награда „Бисерче вълшебно“ през 2017 г. и печели второ място по брой на гласувалите деца. Включена е в списъка за най-добри български книги за 2017 г. от Националния център за книгата към НДК. „Зимни слънчогледи“ е номинирана за Националната награда „Бисерче вълшебно“ 2020 г. и се класира на трето място. Книгите ѝ са познати и извън България. Творчеството на Анета Дучева е своеобразен остров в съвременната българска литература. Ала този остров не е самотен и изолиран в своята тематична и художествена специфика. Напротив, той прокарва мостове към магичността и любопитството на детския свят. Един свят, който изкушава и възрастния да посегне към нейните творби. Магическият свят ни привлича през целия наш живот, а докосването до „трудните теми“ ни прави повече човеци. В подзаглавието на „Зимни слъногледи“ е написано, че е история за деца и други читатели, а посланието е, че „човек никога не е достатъчно пораснал, за да спре да вярва в чудеса!“.\n Фройд, Зигмунд. Детската душа. С., Евразия, 1993, с. 165.\n Виолино Примо, Учителят на учителите – детето. // Вестник на жената, 1926, бр. 262, 25 декември.\n Руби, Маргарет. Излекувай своята ДНК. С., „Хомо Футурус“, 2017, с. 55.\n← Светлана Тарашоева разговаря с Малина Димитрова и Калин Николов в „Артефир“\nКлимент Генчев прави макети на сгради от Възраждането, но и философски фотографии →


500 националисти около съда в Пазарджик - България | Vesti.bg\nОрганите на реда разделиха протестиращите националистически партии и намиращите се в района десетина представители на мюсюлманската общност\n29 октомври 2012, 12:09\nНад 500 представители на националистически партии в България се събраха в градската градина в Пазарджик на организиран протест, докато съдът гледа делото за радикален ислям. Около сградата на съда има засилено полицейско присъствие.\nЗа разлика от предишните дни, когато заседаваше Пазарджишкият окръжен съд по делото срещу 13-те имами, обвинени в проповядване на антидемократична идеология и участие в незаконна организация, днес около съда мюсюлманите са само десетина души.\nОрганите на реда разделиха протестиращите националистически партии и представителите на мюсюлманската общност, които са на разстояние около 10 метра. Според говорителя на МВР Мирослав Стоянов присъстващите днес мюсюлмани са предимно хора, които имат отношение към делото – близки на подсъдимите и техни привърженици.\nОбиняеми по делото са Саид Мехмед Мутлу, Абдуллах Мустафа Салих, Ахмед Ахмед, Неджми Дъбов, Хайри Шерифов, Байрам Ушев, Ахмед Абдурахманов, Изет Джалев, Мохамед Камбер, Юсуф Горелски, Найме Горелска, Али Хайраддин и Али Ходжа.\nТази сутрин те пристигнаха в съдебната зала на Пазарджишкия окръжен съд. Обвиняемите си честитиха мюсюлманския празник Курбан Байрам. Един от тях показа пред журналисти черно-бяла снимка от 70-те години на възрастен човек и млада жена с бурка до него. Той обясни, че това е доказателство, че бурките ги е имало в България и преди.\nМитингите днес край съда всъщност са два - на партиите "Атака" и ВМРО-БНД и на Национален фронт за спасение на България (НФСБ).\nЛидерът на "Атака" Волен Сидеров коментира пред журналисти, че се прави легитимен митинг, чиято цел е да се каже, че радикалният ислям е заплаха за България.\nПо думите му върху работата на съда се оказва силно влияние от страна на организации като Хелзинкския комитет. Смятаме, че държавата не прави нужното за пресичане на\nдейността на ислямистките организации в страната, каза още той.\nСидеров твърди, че сред подсъдимите по делото имало и хора от ГЕРБ - семейството Юсуф и Найме Горелски от Благоевградско.\nКрасимир Карачанов - председател на ВМРО-БНД, посочи, че българските патриотични организации искат да покажат, че не са съгласни в България да се проповядва радикален ислям.\nНие сме против струпването на привърженици на подсъдимите, каквото видяхме на предходните заседания, отбеляза той. Според Каракачанов това оказва натиск върху работата на съда.\nОт ръководството на "Атака" обясниха, че въпреки поканата, НФСБ са отхвърлили предложението за съвместни действия.\nГрупа от протестиращите носят плакат, на който пише "Българските патриоти единни срещу ислямската общност", като се чуват и възгласи "България, България".\nПротестът приключи около обед с шествие по улиците в централната градска част, което достигна до сградата на общината. Участниците изразиха възмущение от факта, че председателят на Общински съвет в Пазарджик Хари Харалампиев е защитник на част от подсъдимите.\nВ интервю за БНТ тази сутрин политологът Огнян Минчев коментира, че политизирането на делото срещу 13-те имами, обвинени в пропаганда срещу демократичните устои на България и за участие в нерегламентирата организация "Ал Уакъф ал Ислями" в Пазарджик, е доста опасно.\nСтава въпрос за нарушаване на закона и не бива да се допуска интерпретацията, че става дума за потискане религиозните права на част от българските граждани, каза Огнян Минчев.\nПазарджик имами дело радикален ислям Атака ВМРО


Български гвардейци в Западните Балкани: Zajedno smo jači! (ВИДЕО) | Клуб 'Z'\nБългарски гвардейци в Западните Балкани: Zajedno smo jači! (ВИДЕО)\nПредставителният духов оркестър откри фестивала "Сараевска зима" в столицата на Босна и Херцеговина\n08.02.2018, 8:15 ч.\nпоследна редакция 08.02, 10:38 ч.\nСнимки Статул Карабашев\nТака звучи на трите официални езика в Босна и Херцеговина мотото на българското председателство на Съвета на Европейския съюз. Това чуха и зрителите в първата вечер на фестивала "Сараевска зима", който бе открит от Гвардейския представителен духов оркестър с диригент маестро Ради Радев. На концерта присъства и посланикът на България в Сараево Августина Цветкова.\nПредставлението бе озаглавено "Среща на културите: от брас до джаз". Българските гвардейци изпълниха мелодии от Панчо Владигеров, Дико Илиев, Енио Мориконе, Джордж Гершуин. Началото бе с българския химн и, разбира се, с "Одата на радостта" на Бетовен.\nСнимките и видеото бяха публикувани във фейсбук от посланик Цветкова.\nСараево, Августина Цветкова, Гвардейски оркестър, председателство


Похитителите на отвлечения либийски самолет се предадоха\nНачало Похитителите на отвлечения либийски самолет се предадоха\nВсички пътници и екипажа на борда са били освободени\n17:45 23.12.2016 240 ~ 1 мин. четене\nПохитителите на отвлечения либийски самолет са се предали. Всички пътници и екипажа на борда са били освободени, съобщи министър-председателят на Малта Джоузеф Мускат.\nПървоначално освободената група от 25 жени и деца е била последвана от още 93-ма пътници на борда на "Airbus A320 Jet", а накрая са били освободени всичките 118 души, пътували на борда му. "Всички пътници и екипажа на борда са били освободени", заяви премиерът на Малта, цитиран от AFP.\nПо-рано стана ясно, че двамата похитители, заплашили да взривят машината с граната, са привърженици на режима на убития либийски лидер Муамар Кадафи и са обещали да пуснат пътниците, без екипажа, ако исканията им бъдат изпълнени. Те включваха осигуряването на коридор за безопасно извеждане на техни привърженици от Бенгази.\nПохитителят бе заявил, че ще пусне пътниците, но не и екипажа, ако исканията му бъдат изпълнени. Войници заобиколиха кацналата машина, докато траеха преговорите, а полетите на летището бяха преустановени.\nВътрешният полет със 111 пътници и 7 души екипаж на борда е летял от Себха към Триполи, когато е отвлечен.\nкъща за гости Арт\nБюджет и финанси 13388\nВ Хасково тестват иновативна система за паркиране


Млад детектив – конкурс за разкази\nНачало | конкурси | Млад детектив – конкурс за разкази\nАз детето | 2013-10-15\nЕто, че големият ден за този конкурс дойде. Журито, съставено от част от екипа на Az-deteto.bg и главния редактор, избра наградените. Но преди да обявим имената им, искаме да ви похвалим, защото го заслужавате. Всички истории бяха страхотни, всяка написана по оригинален начин, носеща своето послание и уникалния стил на автора ѝ.\nА сега и наградите: книгите за Юлисес Мур получават Ивета Христова и Елица Ганева. Журито реши да даде и две поощрителни награди. Те са за Михаил Зонев и Яна Бодева.\nСъщо така журито иска специално да поздрави и Петя Иванова, Ивайло Недялков, Кристиян Арбов, Алия Казанджиева, Ралица Драгнева, Вистория Миленкова и Ани Ненкова, за чудесните творби. Трябва да отбележим, че не им достигна малко, за да спечелят. Затова журито с нетърпение ви очаква в следващите конкурси и обещава да ви се реваншира.\nAz-deteto.bg благодари на всички, които участваха, защото макар и да няма материали награди за всички, най-голямата награда е нашата благодарност – ако ви нямаше вас, нямаше да има и конкурси. Благодарим ви от сърце, за старанието, с което сте написали вашите разкази!\nМолим всички наградени да да изпратят трите си имена, точния си пощенски адрес, заедно с пощенски код и телефон за връзка на info@az-deteto.bg\nМили приятели, имаме няколко въпроса към вас: Обичате ли детективските истории? Такива пълни с мистерии, приключения и много, много загадки? Мечтали ли сте някога да станете детектив? Ако отговорът поне на един от тях е да – то този конкурс е тъкмо като за вас.\nРешихме да го организираме този конкурс, защото през този месец е и Хелоулин. Да, наистина това не е български празник, но въпреки това вече все повече навлиза и у нас. Дори в магазините можете да намерите различни украси, свещи, лампички и костюми. Пък и дори да не е български, Хелоуин е още един повод да се съберете с приятели и да се забавлявате. Но каква е връзката между него и този конкурс? Ами... този празник е свързан със страшните костюми, мистерии и загадки, а детективите – правят същото, разгадават мистерии и загадки, които понякога са и страшни. И ако докато четете това вече сте се убедили да участвате, то ние ви очакваме.\nЕдинственото, което трябва да направите е да развихрите въображението си и да напишете интересна детективска история. След това трябва да ни я изпратите на mirela.lubenova@investor.bg до 30-ти ноември, заедно с вашите име и фамилия, навършени години и населено място.\nВ замяна на вашите страхотни истории ние сме ви приготвили също толкова интересни награди – двама от вас ще получат екземпляр от интересните книги за Юлисес Мур.\nИскаме да изкажем специални благодарности на Диляна Стоянова, защото именно тя ни даде идеята за този конкурс.\nАлия Казанджиева, 14 г.\nВиктория Миленкова, 11 г.\nПетя Иванова, 11 г.\nВасил Асенов, 8 г.\nИвайло Недялков, 8 г.\nЕлица Иванова, 7 г.\nКристиян Арбов, 7 г.\nЕлица Ганева, 10 г.\nСтефка Семерджиева, 10 г.\nМихаил Зонев, 12 г.\nАни Ненкова, 10 г.\nДима Терзиева, 10 г.\nМишел Манолова, 10 г.\nМина Бонева, 13 г.\nСилви Младенова, 8 г.\nМихаил Александров, 11 г.\nСтрацимир Иванов, 11 г.\nЯна Бодева, 12 г.\nАз също ви дадох идея за подобен конкурс преди няколко дни заедно с още идеи. Харесаха ли ви?\nОт редакцията: Отговорихме ти по имейла и знаем за тази идея, ще я осъществим чрез друг конкурс. :-)\nВеляна ., 10 г.,\nТова е много интересно! :)\nЩе участвам Дори докато четях се сетих каква история да напиша.БРАВО Диди .\nPagane , ,\nStrahotno!Imam samo edin vupros.Koq kniga ot poredisata shte e nagradata? :)\nОт редакцията: Втората, така че се надяваме, вече да сте прочели първата. :-)\nСтрахотен конкурс! Браво, Диди! Но до коя дата трябва да изпращаме разказите?\nОт редакцията: Добавихме срока и той е 30-ти ноември.\nИзвинете, но мисля, че сте объркали името на автора. Неговото име е Юлисес Мур.\nОт редакцията: Наистина имаше малка грешка. Благодарим ти за поправката.\nДо редакцията : От кога може да изпращаме разказите ?\nОт редакцията: В момента, в който е излязъл конкурса разказите могат да се изпращат.\nХъм, ами една детективска история е доста трудно да бъде интригуваща и едновременно кратка... Има ли ограничение в дължината?\nКраси , ,\nОоо супер ще мога да чета интересни детективски истории !\nБрава за идеята, Диди!\nКалоян Атанасов Костадинов, 9 г.,\nКъде да го надпишем?\nserd , ,\nDo redakciqta Moje li da narisuwame i risunka kum razkaza\nОт редакцията: Щом имате желание, разбира се.\nДО РЕДАКЦИЯТА: Може ли да пусна разказа като коментар защото не ми позволява да го пратя моля за бърз отговор\ndo redakciqta:Tova koeto isprarih e ne6to kato stihotvorenie no posle 6te ispratyq i edin dylug razkaz\nОт редакцията: Ще го очакваме с нетърпение и детективското ти стихотворение е супер.\nДО РЕДАКЦИЯТА : Получихте ли разказа ми ? Моля за бърз отговор .\nдо редакцията: къде трябва да ви изпратим разказа ?\nОт редакцията: На посочения в условията имейл.\nДо редакцията:Много съжалявам че Ви притеснявам но кога ще качите и другите произведения?\nОт редакцията: Твоето ще качим сега и другите през няколко дни.\nОК!Благодаря за отговора!:)\nДо редакцията : До колко неща можем да изпратим и може ли да пракаме стихотворения?\nОт редакцията: До две. Да може, стига да са свързани с детективи. :-)\nПубликувано на 08.11.2013\nДо редакцията: Кога ще има нов конкурс? Много ми се искаше да участвам в този, но го видях твърде късно и не успях. :(\nОт редакцията: Още не е късно да участваш. Този конкурс ще приключи чак на 30-ти ноември. :-)\nН.В. , ,\nПубликувано на 09.11.2013\nЩе бъда много доволна ако ми отговорите на въпросите: 1.До колко години най-много трябва да си, за да участваш в конкурс? 2.Може ли да направите конкурс за снимки? 3.Има мои рисунки и стихотворения във вашия сайт и се интересувам по какъв начин мога да ги изтрия? Благодаря! Приятна вечер! :)\nОт редакцията: Ще те помолим за тези въпроси, особено за последния, да пишеш на mirela.lubenova@investor.bg\nТюляй Нешад, 11 г.,\nАз изпратих!Надявам се да ви е харесало!\nДа видях, че сте удължили срока и ви изпратих историята ми. Дано ви хареса\nStefka Semerdjieva , 10 г.,\nПубликувано на 14.11.2013\nИмали и грамота ако спечелиш. Защото имам своя папка с грамоти и няма да е лошо ако попълня още едно място.\nДо Стефка Семерджиева: Не, има награди, но не и грамоти... Така мисля, защото аз все още очаквам моите, от конкурсите на сайта през тази година, но все още не съм ги получил... Следователно, на победителите дипломи не се издават!... А би трябвало, още повече, че на нас ни ги изискват от различни организации (Фондации или от училище), за да докажем с тях успешните си изяви. Затова от "Аз, детето" трябва да помислят по този въпрос... По този начин, първо, все повече деца ще участват в конкурсите, защото ще имат и по-голяма мотивация. Второ, ще се вдигне и нивото на тези конкурси, защото те вече ще са национални и щом се издават официални документи (грамоти или дипломи) значи са регламентирани и значими, т.е. престижни. И трето, така сайтът най-добре ще се рекламира сред нас, децата, родителите ни, училищата и други институции, които дават публичност на успешните ни постижения, чрез публикуване на официалните удостоверения (а всички знаем, че на дипломите и грамотите се изписва не само името на конкурса, но и на организатора му, както й логото му- т.е. това е напълно безплатна реклама). Зная, че сайтът "Аз, детето" няма нужда от повече реклама, но си мисля, че по-голяма популярност никога не е излишна, нали?... А подкрепата към талантливите деца е винаги нужна и безценна. Това е последният ми аргумент- с издаването на грамота или диплома "Аз, детето" ще демонстрира своята помощ, съпричастност и подадена ръка към даровитите деца в България!... Ще се радвам, ако от редакцията споделят моето мнение и ме подкрепят!...\nНаправили сте заглавието ми много хубаво!\nОт редакцията: Благодарим. Надяваме се, че не се сърдиш, че го променихме, но просто се наложи. :-)\nЗаглавието е станало много хубаво . Благодаря ви!\nОт редакцията: Ние ти благодарим, че участваш в конкурса.\nДо редакцията: Какво мислите за идеята на Давид? Според мен е много добра.\nОт редакцията: И според нас също. В момента работим по въпроса.\nКасиди Брандън, 13 г.,\nМоля да направите конкурс на тема музика или нещо свързано с музиката. Благодаря предварително\nДо редакцията:Кога ще качите вторият ми разказ???Моля за бърз отговор!?!?!?!\nЗдравейте! Дени Спасова също изпрати история, но не виждам да е сред имената по-горе! Да я изпратим ли отново?\nОт редакцията: Да, за всеки случай най-добре да го изпратите пак.\nПубликувано на 24.11.2013\nс нетърпение чакам 30!\nОт редакцията: Би ли го изпратила пак. Благодарим.\nДо редакцията: Срокът за предаване е 30-ти, но кога ще излязат резултатите? Мерси предварително.\nОт редакцията: Ще изчакаме до утре, за да може журито да определи за колко време може да оцени произведенията на всички и утре отново тук ще напишем кога да очаквате резултатите.\nДо редакцията: Здравейте! Може ли днес да си изпратя творбата? Благодаря предварително!\nДиди, благодаря ти за подкрепата! :-) Много благодаря и на редакцията, че работят по предложението ми! ;-) Успех желая на всички участници в конкурса! Творбите ви са страшно интересни и с нетърпение очаквам да прочета най-новите, когато ги публикуват от сайта, за да видя и в тях ли ще има загадъчна случка или напрегната ситуация, която с лекота да разреши някой добър детектив...\nДо редакцията: Защо името на Мишел Манолова е написано два пъти? Отворих и двата линка и разказа беше един и същ..\nОт редакцията: Техническа грешка беше.\nЗдравейте,съжелявам че ви притеснявам,но този въпрос ви го задавам от 20 новември - КОГА ЩЕ КАЧИТЕ ВТОРИЯТ МИ РАЗКАЗ?-срокът за участие вече свърши а двете произвединия съм го изпратила от интервал 3 до 5 дниии!Моля за бърз отговор?!?!?!?!?!?!?!\nОт редакцията: Ще го качим, спокойно.\nДо редакцията:Здравейте.Съжалявам че ви притеснявам като изпратих първата ми творба ,пратих и още една след нея .Получили ли сте я ? Много се притеснявам защото има още няколко дена до обявяването на резултатите ,но както казах не я виждам тук. Моля за бърз отговор .П.С. нямах въжможност да пиша по рано поради семейни причини\nОт редакцията: Всичко е наред, не се притеснявай.\nЗдравейте! :) Идеята са конкурса е много добра - децата да бъдат креативни и да измислят детективска история, пълна със загадки, мистерии, неразрешими въпроси, свързани с криминални случаи или нещо, граничещо с фантастичното. С нетърпение очаквах да прочета как всяко едно от децата ще напише свое собствено разследване. За да напишеш творба трябва да можеш да създаваш характери - на положителни и отрицателни герои, главни, второстепенни и етапни. Това видях в много малко творби. Може би очаквах твърде много, но повечето участващи произведения въобще не бяха детективски. Може би писатели им не са запознати с криминалната литература – вечните детективи Поаро(А. Кристи), Шерлок Холмс(и приятелят му Уотсън), книгите на Едгар Уолъс и на най-различни други. Разбира се, всеки мисли различно! Лек ден!\nДо Ех.. Сантиментален: Да идеята е много добра, но повечето деца, които са участвали в конкурса не са истински запознати с жанра. И мисля, че е трябвало да се приемат творбите на по-големите, които са участвали, но виждам, че всички са писали с голямо желание и са притежатели на огромен талант.\nАся , над 1 г.,\n:) Позволете ми в духа на темата на конкурса да направя следните предположения: Разказите на Михаил Александров и Страцимир Иванов са или: а) писани от един и същ автор; б) единият автор е подражавал много упорито на другия автор, но кой от кого е гледал е трудно да се определи,..., също и дали втория е знаел/ бил съгласен с това. в) двамата автори са обменяли един с друг кой как да напише разказа си, което пък значи, че се познават :) :) г) друго - добавяйте, ако се сещате :) :) Ще бъде още по-интересно, ако двамата атори сами разбулят загадката около голямото сходство между творбите им. :) :)\nЧестито на наградените и поздравените! Само бих предложила на организаторите да разделят участниц те според класа или годините, защото не е коректно да сравнявате деца на 7 и на 12 год ни.\nОт редакцията: Благодарим ти за предложението. Макар и да не го обявяваме публично много добре разбираме това и го имаме предвид. :-)\nДо редакцията: Кога ще качите творбата на Мина Бонева?\nОт редакцията: Авторката поиска да не бъде качвана поради лични съображения, които уважихме.\nИвета Христова, 12 г.,\nДо редакцията: Извинете ако нахалствам, но кога ще получим наградите си? Да не би да не сте получили адреса ми, защото и това ми се е случвало и така съм загубвала наградата ...\nОт редакцията: Ако все още не си я получила би ли била така добра да пишеш на mirela.lubenova@investor.bg Така по-лесно ще се разбере какво е станало.\nДо редакцията: Извинете за безпокойството,но искам да знам ще има ли други конкурси.\nОт редакцията: Разбира се, че ще има.\nА ще може ли да ми кажете приблизително кога?\nОт редакцията: Вчера пуснахме нов. Ще се радваме да участваш в него.


ВИБРАМИЦИН 100МГ Х 10 ТАБЛЕТКИ\nПрод.код 235 / Тегло 0.20 кг.\nВибрамицнн 100 mg диспергиращи се таблетки /\n1. Какво представлява Вибрамицин и за какво се използва\n2. Какво трябва да знаете, преди да приемете Вибрамицин\n3. Как да приемате Вибрамицин\n5. Как да съхранявате Вибрамицин\n6. Съдържание на опаковката и допълнителна информация 1. Какво представлява Вибрамицин н за какво се използва\nВибрамицин принадлежи към група лекарства, наречени тетрациклинови антибиотици. Използва се за лечение на много различни видове инфекции.\nЗа какво се използва Вибрамицин\nВашият лекар може да Ви предпише Вибрамицин за лечение на различни инфекции, като например:\nГръдни или белодробни инфекции, например бронхит, пневмония;\nИнфекции на пикочополовия тракт, например цистит, уретрит, епидидимоорхит;\nПолово-предавани болести, напр. гонорея, сифилис, хламидиаза;\nАнтракс, включително и белодробната форма на инфекцията.\nВибрамицин се използва и за профилактика на някои инфекции, като малария, холера, тиф, диария на пътника и лептоспироза.\nВашият лекар може да Ви предпише Вибрамицин за лечение на друга инфекция, която не е посочена по-горе. Също така той може да комбинира Вибрамицин с друго лекарство за лечението на Вашата инфекция. Ако имате някакви въпроси, консултирайте се с Вашия лекар.\nКакво трябва да знаете, преди да приемете Вибрамицин\nако сте алергични към доксициклин или към някоя от останалите състав (изброени в точка 6).\nако сте алергични към някое лекарство от групата на тетрациклините.\nГоворете с Вашия лекар или фармацевт, преди да приемете Вибрамицин.\nОбърнете специално внимание при употребата на Вибрамицин\n- Ако имате главоболие, повръщане и зрителни смущения, те могат да са признаци на повишено вътречерепно налягане. Състоянието е рядко и преминава след спиране приема на лекарството, но вследствие на него също така има случаи на постоянна загуба на зрение. Ако по време на лечението с това лекарство възникне зрително нарушение, незабавно се свържете с Вашия лекар, за да бъдете прегледани от очен лекар. Тъй като вътречерепното Ви налягане може да остане повишено седмици след спиране на лекарството, Вашият лекар трябва да Ви наблюдава, докато се стабилизирате.\nИнформирайте Вашия лекар, ако вече приемате лекарство, наречено изотретиноин (използвано за лечение на акне вулгарис), тъй като е известно, че то също може да причини повишено вътречерепно налягане и комбинацията му с Вибрамицин трябва да се избягва.\nАко по време на лечението Ви с Вибрамицин се появи диария, включително до два месеца след спиране на лекарството. Наблюдавано е увреждане на дебелото черво (псевдомембранозен колит) при приложението на почти всички антибиотици, включително и при приложението на Вибрамицин, като тежестта може да бъде лека до животозастрашаваща.\nАко се появят парене, болка зад гръдната кост, усещане за затруднено гълтане (езофагит или езофагеални улцерации), когато лекарството се приема непосредствено преди лягане. Макар и рядко, приемът през устата на тетрациклинов антибиотик, в това число и Вибрамицин, може да причини това.\nАко приемате продължително време Вибрамицин, Вашият лекуващ лекар може да прецени, че е необходимо периодично да Ви се правят някои изследвания.\nНеобходимо е да избягвате прекомерното излагане на слънце или изкуствена ултравиолетова светлина (солариум), както и да имате предвид необходимостта от употреба на слънцезащитни средства. Ако се появят реакции на чувствителност към светлина (напр. кожни обриви и др.), трябва да прекратите приема на Вибрамицин и незабавно да информирате Вашия лекар.\nПриемайте обилни количества течности с Вибрамицин, за да се намали рискът от раздразване и разязвяване на хранопровода.\nИнформирайте Вашия лекар, ако приемате лекарства, съдържащи бисмутови соли (използват се обикновено за лечение на диария и на стомашна язва), тъй като те могат да намалят усвояването на Вибрамицин от организма при едновременен прием.\nУпотребата на Вибрамицин може да повиши вероятността за поява на възпаление на влагалището, причинено от гъбички и проявяващо се със сърбеж и възможна поява на бяло течение (вагинална кандидоза). Трябва да информирате Вашия лекар, ако бъдете засегната от това.\nАко трябва да Ви бъдат направени някакви изследвания, съобщете на лекаря или лаборанта, който прави изследванията, че приемате Вибрамицин.\nВибрамицин, макар и рядко, може да предизвика бомбиране на фонтанелите при кърмачета. Това състояние е обратимо след прекъсване на приема на лекарството.\nПодобно на другите тетрациклини, Вибрамицин може да забави растежа на фибулаг тънка кост на крака между коляното и глезена) при недоносени, като този ефект е прекъсване на приема на лекарството.\nПриложението на тетрациклини по време на развитието на зъбите (през втората половина от бременността, при кърмачета и деца до 8-годишна възраст) може да причини трайно оцветяване на зъбите (жълто-сиво-кафяво). Има случаи също на потискане на образуването на зъбния емайл. По тази причина Вибрамицин не трябва да се прилага при тези пациенти, освен при липса на други лекарства, ако е малко вероятно те да са ефективни или ако са противопоказани.\nДруги лекарства и Вибрамицин\nВибрамицин и някои други лекарства могат да си влияят едно на друго. Съобщете на Вашия лекар, ако използвате някое от по-долу изброените лекарства:\nВарфарин или други противосъсирващи лекарства: Вибрамицин може да засили действието им и да е необходимо намаляване на тяхната доза.\nПеницилинови антибиотици: Вибрамицин може да намали действието им, като се препоръчва да се избягва едновременната употреба.\nАнтиациди (използват се при киселини в стомаха), желязо-съдържащи препарати или бисмутови соли (за лечение на диария и на стомашна язва): едновременната употреба на тези лекарства с Вибрамицин може да попречи на неговото действие.\nАлкохол, барбитурати (група лекарства с успокоителен или анти- епилептичен ефект), карбамазепин и фенитоин (за лечение на епилепсия): могат да намалят действието на Вибрамицин.\nМетоксифлуран (инхалационен анестетик): едновременната му употреба с Вибрамицин води до фатално увреждане на бъбреците.\nПротивозачатъчни хапчета: едновременната им употреба с Вибрамицин може да намали действието на противозачатъчните и да увеличи вероятността за нежелана бременност.\nВ някои случаи е възможно да се получат фалшиво положителни резултати при някои лабораторни тестове за изследване на урина.\nВибрамицин с храна, напитки и алкохол\nНе се препоръчва консумация на алкохол, докато приемате Вибрамицин.\nВибрамицин не трябва да се приема по време на бременност, освен ако Вашият лекар не Ви е препоръчал друго. Жени в детеродна възраст е необходимо да използват ефикасни противозачатъчни средства. Информирайте незабавно с Вашия лекар, ако забременеете или смятате, че сте забременели, докато приемате Вибрамицин.\nНе се препоръчва да кърмите, докато употребявате Вибрамицин, тъй като това лекарство се излъчва в майчиното мляко.\nВинаги приемайте това лекарство точно както Ви е казал Вашият лекар. Ако не а попитайте Вашия лекар или фармацевт.\nТрябва да се има предвид, че дозировката и честотата на прием на Вибрамицин се различават от тези на повечето други антибиотици от същата група (тетрациклини).\nОбичайна доза: 200 mg през първия ден, а след това по 100 mg на ден в продължение най-малко 24 до 48 часа след отзвучаване на симптомите и спадане на температурата.\nАкне: 50 до 100 mg на ден за период до 12 седмици.\nЛекарите могат да назначат дози, различаващи се от горепосочените, в зависимост от типа на инфекцията и състоянието Ви. Попитайте Вашия лекар, ако не сте сигурни за какво Ви е предписано лекарството или имате други въпроси.\nПриемайте таблетките Вибрамицин с обилно количество течност или суспендирани (разтворени) в около 50 ml вода, за да се намали рискът от раздразване и разязвяване на хранопровода.\nАко стомахът Ви е раздразнен, Вибрамицин може да се приеме с мляко или храна.\nАко сте приели повече от необходимата доза Вибрамицин\nОбадете се незабавно на Вашия лекар или отидете до най-близкото болнично спешно отделение. Вземете опаковката от Вибрамицин с Вас, дори ако в нея не са останали таблетки.\nАко сте пропуснали да приемете Вибрамицин\nВажно е да вземате Вашите таблетки Вибрамицин редовно по едно и също време всеки ден. Ако забравите да вземете една доза, вземете я веднага щом си спомните, освен ако не е дошло време за следващата доза. В този случай просто продължете с Вашата следваща доза по обичайния начин. Не вземайте двойна доза, за да компенсирате пропуснатата доза.\nАко сте спрели приема на Вибрамицин\nВземайте таблетките през целия курс на лечение, дори когато се почувствате по-добре. Ако спрете да приемате таблетките твърде рано, инфекцията може да се възобнови.\nБи трябвало да се почувствате по-добре след няколко дни. Ако приемате Вибрамицин за лечение на акне, може да минат няколко седмици преди да се получи подобрение.\nКакво да правите, ако не се почувствате по-добре\nАко инфекцията се влошава, не се почувствате по-добре в рамките на няколко дни (с изключение на акне) или се развие нова инфекция, консултирайте се отново с Вашия лекар.\nСъобщавани са следните нежелани реакции. Ако някоя от тях Ви смущава или продължава повече от една седмица, трябва да се свържете с Вашия лекар.\nТежка алергична реакция, която предизвиква затруднено дишане или замайване (анафилактична реакция), включително подуване около очите, устата и в устната кухина (ангиоедем), обостряне на заболяване на съединителната тъкан (системен лупус еритематозус), възпаление на обвивката на сърцето (перикардит), алергия, алергия към ваксини, произведени от животински серум (серумна болест), точковидни кръвоизливи (пурпура), понижено кръвно налягане (хипотония), задух, учестен пулс (тахикардия), периферен оток и копривна треска (уртикария)\nГлавоболие Гадене, повръщане\nЧувствителност към светлина (фоточувствителност)\nСтомашна болка и стомашно разстройство (киселини/гастрит)\nНамаляване на броя на червените кръвни клетки, в резултат от преждевременно разпадане (хемолитична анемия); намаляване на броя на съсирващите клетки, наричани тромбоцити, в кръвта (тромбоцитопения); кръвни аномалии, свързани с повишаване или понижаване на броя на някои бели кръвни клетки (неутропения, еозинофилия)\nЛекарствен обрив, придружен от системни оплаквания Кафяво-черно, видимо с микроскоп, обезцветяване на щитовидната жлеза Понижен апетит\nПовишено вътречерепно налягане при възрастни, бомбиране на фонтанелата при кърмачета Шум в ушите Зачервяване на лицето\nВъзпаление на панкреаса (панкреатит), възпаление на червата (псевдомембранозен колит, ентероколит), язва на хранопровода, възпаление на хранопровода (езофагит), възпаление в ректалната област, трудност при преглъщане (дисфагия), коремна болка, диария, възпаление на езика (глосит)\nУвреждане на черния дроб (хепатотоксичност), чернодробно възпаление (хепатит), нарушена функция на черния дроб\nОтделяне на повърхностния слой на кожата по цялото тяло (токсична епидермална некролиза); сериозна алергична реакция, засягаща цялото тяло, проявяваща се в обриви по кожата и лигавиците и мехури по кожата (синдром на Стивънс-Джонсън); обрив, причиняващ сърбящи червени петна (еритема мултиформе); възпаление на кожата със зачервяване и лющене (ексфориативен дерматит); отделяне или загуба на нокът от нокътното легло под действието на светлина (фото онихолиза)\nСтавна болка (артралгия), мускулна болка (миалгия)\nПовишена урея в кръвта.\nАко получите някакви нежелани лекарствени реакции, уведомете Вашия лекар, фарм медицинска сестра. Това включва всички възможни, неописани в тази листовка не Можете също да съобщите нежелани реакции директно чрез Изпълнителна аген ул. “Дамян Груев” № 8, 1303 София, тел. +359 2 8903 417, уебсайт: www.bda.bg.\nнежелани реакции, можете да дадете своя принос за получаване на повече информация относно безопасността на това лекарство.\nб. Съдържание на опаковката и допълнителна информация Какво съдържа Вибрамицин\nАктивното вещество е доксициклин. Всяка диспергираща се таблетка съдържа 100 mg доксициклин.\nДругите съставки са: микрокристална целулоза, магнезиев стеарат, силициев диоксид, колоиден безводен.\nКак изглежда Вибрамицин и какво съдържа опаковката\nСветло-жълти кръгли таблетки с делителна черта и с надпис “VN”' от другата страна. Вибрамицин се предлага в картонена опаковка, съдържаща 1 блистер с 10 таблетки.\nPFIZER EUROPE МА ЕЕЮ\nПроизводител Fareva Amboise Zone Industrielle 29 route des Industries 37530 Poce-sur-Cisse Франция


Нямам друга земя\nНямам друга земя, ако и цялата да гори в пламъци;\nсамо дума на иврит може да прониже\nС болка в телата, с глад в сърцата -\nТук е моят дом\nНяма да замълча, защото земята ми е променила облика си\nНяма да престана да й напомням и да пея,\nдокато не ме чуе и не отвори очите си.\nНямам друга земя –\nдокато не върне предишната си слава,\nдокато не отвори очите си...\nВ миналия брой на Шофар се обърнахме към вас със спешен призив за молитва за Гергана Петрова, която е главният преводач в екипа на ХПИ – България и редактор на изданието Шофар.\nЗнаете, че на 28 март Гергана претърпя много сериозен битов инцидент в жилището си в Ерусалим, което наложи сложна операция на шийните прешлени и поставяне на метални пластини в прешлените. Имаше разцепване на челото и натрошаване на носа, но слава Богу, тук зарастването няма проблеми.\nПрогнозите на лекарите за свалянето на яката, която държи врата й, бяха за 14 май, но оттогава досега вече два пъти отлагат свалянето на тази яка. Възстановяването на Гергана върви доста трудно и все още не е на нужното ниво.\nНай-безпокоящото е силното изтръпване на главата, ръката и крака. Лекарите не смятат, че е от металните пластини, но и не могат да установят причината засега. Нещата изглеждат доста сериозни, като се има предвид, че тя е доброволец и не получава никакво заплащане.\nТрябва да започне рехабилитация, за което няма нужните средства. Досега от българска страна не сме й изпращали никаква финасова помощ.\nЗатова се обръщаме към всички вас- пастири и служители, приятели на Израел:\nМолим ви, подкрепете Гергана! Вашата подкрепа в този труден момент за нея е животворна и неоценима, за което ап. Павел писа във 2 Коринтяни 9:1 А за даване помощ на светиите излишно е да ви пиша…\nГергана е не просто преводач, тя е мой помощник в ХПИ вече 10 години. Всички материали за Израел, които разпространяваме сред църквите и евреите в България и в Израел, са нейно дело, включително и през тези 4 години, в които служи в Ерусалимския офис на ХПИ.\nТя е единственият български мисионер в Израел и това е за наше общо благословение. Същевременно е и учител в детското служение на месиянската църква "Евен Израел", от която засега й помагат в ежедневните й нужди.\nПреди няколко дни тя ни изпрати това издание на Шофар, което за нас е чудо, знаейки невъзможността й да пише. Благодарим на Бога за силата и куража, които дава на Гергана и в най-дълбока немощ да продължи да служи на другите.\nМолим ви да продължите да ходатайствате за пълното изцерение и възстановяване на нашата сестра Гергана и за това Бог да я укрепи и да направи всичко това да “съдействува за нейно добро”, така както е записано в Рим.8:28 за “тия, които любят Бога, които са призовани според Неговото намерение.”\nАдресът, на който бихте могли да изпратите вашата подкрепа за Гергана, е:\nМитка Запрянова Атанасова\nС дълбока благодарност към Бог за всеки един от вас,\nМитка Атанасова и екипа на ХПИ-България\nПовече за Гергана Петрова... http://cfibul.daznam.com/?q=bg/node/8


Инициативен комитет издигна Румен Радев и Илияна Йотова за независими кандидати за президент и вицепрезидент - По света и у нас - БНТ Новини\nИнициативен комитет издигна Румен Радев...\nИнициативен комитет издигна кандидатурата на президента Румен Радев и вицепрезидента Илияна Йотова за втори мандат.\nЦеремонията в НДК започна с националния химн на Република България. Водеща беше журналистът Ива Дойчинова, а в залата присъстваха учредители на Инициативния комитет, сред които редица политици, общественици, представители на културните среди.\nСъбитието започна с 45-минутно закъснение от обявения начален час в 18.00 ч., тъй като всички присъстващи трябваше да представят ковид сертификат преди да влязат в залата.\nПовече подробности гледайте в прякото включване на Вера Александрова.\nЦялата церемония вижте ТУК:\nИскам да благодаря на всички вас - общественици, творци, хора от институтите, академиите, училищата, лекари, шампиони, бивши колеги, българи с достойни биографии. Изключително се радвам, че сме заедно тази вечер и ви благодаря за подкрепата! Признавам си, енергията и зарядът при сформирането на този инициативен комитет надхвърли далеч очакванията! Приемам вашата подкрепа като оценката за свършеното до момента в първия мандат. Президентството се утвърди като стълб на стабилност, защото и в най-тежките времена ние с г-жа Йотова не се отклонихме от мисията си да отстояваме държавността, да бъдем коректив, да фокусираме общественото внимание към недъзите на политическата система, да отстояваме българския национален интерес навън... Защото вярваме, че президентската институция символизира единството на нацията. Но единството не е механичен сбор на грабители с ограбени, на лъжци с излъгани, заяви президентът Румен Радев.\nНие знаем, че с обща воля ще постигнем решение. Волята на хората е гарантът, че тези промени ще се случат, категоричен е Радев. Ние разбира се, ще продължаваме да носим своята отговорност, защото в този път ние ще разчитаме на вас, допълни президентът.\nНие няма да оставим българите да се свиват от страх в нишите на оцеляването. Затова и подкрепихме площадите на недоволството, заяви Радев.\nИзборите на 14 ноември ще бъдат истинско изпитание - не само като организация, но и заради сливането на двете кампании и изкривяването на мажоритарния характер на президентския вот. Затова искам да благодаря на всички партии и коалиции, които заявиха подкрепата си за нас и съм готов да работим заедно в името на общи цели за България, каза още президентът Румен Радев.\nЗа пет години, мога да твърдя, че нашият екип е още по-сплотен и непоколебим, подчерта Радев относно работата си с вицепрезидента Илияна Йотова.\nПредстои ни избор ценностен, избор на бъдещето, избор, в който ние ще разчитаме на вашите вяра и енергия, допълни Радев.\nКазвам го и днес - с вас съм, заяви на финала на обръщението си президентът Румен Радев.\nВинаги съм си мечтал да имам шанса лично да честитя рождения ден и да пожелая много здраве и успехи на легендата в българските музикални среди г-жа Даниела Кузманова, заяви президентът Румен Радев преди официалното си обръщение към учредителите в залата.\nБлагодаря ви, че ни подавате ръка в този толкова труден, но много важен момент. Живеем наистина в много сложно време. Много години позагубихме, много илюзии. За съжаление, разпадът на институциите и държавността се отрази на всички нас. От нас, от всички българи, зависи да си върнем надеждите. Уморената от злоупотреби и клишета дума "народ" трябва да има нови измерения, каза вицепрезидентът Илияна Йотова.\nМного се говори за единение - нека не злоупотребяваме и с тази дума. Защото единението днес означава преди всичко права. Ние, българските граждани искаме своите права, защото не сме поданици, колкото и да се опитват да ни третират точно обратното, допълни Йотова. Единението се заключава в две много важни думички - справедливост и солидарност. Не бива да ги забравяме, те са част от нас, каза още вицепрезидентът.\nНашата задача е да върнем солидарността и справедливостта, категорична е Йотова.\nТя се обърна към президента Румен Радев със следните думи:\nВъв Ваше лице аз работих с един невероятен човек. Вие ме накарахте да повярвам още веднъж в думи като смелост, доблест, решителност. Вие сте човек, който отстоява принципите си. Решителен за промяна. Аз Ви благодаря за това, че работехме в екип, бяхме заедно и съм сигурна в едно - заедно работихме за България.\nРъководещ Учредителното заседание е психиатърът д-р Цветеслава Гълъбова.\nСнощи по БНТ беше излъчен филмът "Равновесие". Смисълът от него е "да си затворим очите" - защо обаче днес да си затваряме очите? За да не видим корупцията, кражбите, шкафчетата с пари, сараите, тези два милиона българи, които не са в България... Хубаво е, че тези, които не си затваряме очите, сме мнозинство, каза актьорът Павел Попандов, който е един от учредителите в Инициативния комитет.\nСред останалите съпредседатели на Инициативния комитет са журналистът Анна Заркова и диригентът Йордан Камджалов.\nВиждам това, което се случва тук, като една заявка от президентската институция за ново отношение към културата. Няма какво да си затваряме очите, че България е болна, бедна и счупена в много отношения. България не заслужава това. Благодаря ви за огромното доверие, което ми гласувахте и за мен е огромна чест да бъда на тази сцена, заяви Камджалов.\nПриех да стана част от инициативата, която предлага Румен Радев и Илияна Йотова за втори президентски мандат в момента, в който получих поканата. Нито секунда не се колебах. Не, че не съм наясно за жестокостта на кампанията, която ни предстои. Не, че не разбирам огромния залог на този президентски избори. Не, че през годините като журналист не съм се отчайвала и не съм си казвала, че проказата в политиката е непобедима. И не защото не съм загубила много от илюзиите си за благородното дело, което би трябвало да бъде политиката. Незабавно приех, защото чувствам и знам - в продължение на 5 години наблюдавам, че г-н Радев и г-жа Йотова не приеха мрачната действителност, която аз с години описвам в статиите и книгите си. Не я приеха - те са различни и предполагам, че много им струва това, каза Анна Заркова.\nКогато вдигна юмрук на бунтовния площад президентът Радев, този юмрук беше знак на общност между всички хора, които бяха там, които бяха излезли от подчинението, бяха вдигнали глава и искаха да викнат, че не искат управление от мафиотски тип. Те бяха много различни, тези хора - стари и млади, бедни и богати, работници и земеделци, чиновници и студенти, допълни Заркова.\nЗа мен това е една лична и обществена кауза. Като лекар, бих я нарекла болна ситуация. Изправени сме пред изключителни тежки задачи за решаване и ние трябва да ги решим, защото залогът е нашата Родина, нашата България. След години управление на политическата посредственост, дойде време на политическата грамотност, каза д-р Цветеслава Гълъбова.\nТрима депутати от БСП представляват социалистите в комитета, реши Изпълнителното бюро на партията - Кристиан Вигенин, Ирена Атанасова и проф. Радослав Гайдарски.\nУчредителната церемония завърши с обща снимка на Румен Радев и Илияна Йотова с всички членове от Инициативния комитет.\nОт днес Централната избирателна комисия ще започне приема на документи за регистрация на инициативните комитети за президентските избори. Крайният срок е 4 октомври. На изборите през 2016 г. участваха 23 кандидатпрезидентски двойки.\n#Инициативен комитет #Илияна Йотова #Румен Радев\nИзбори 2 в 1: Гласуваме с машина и една карта за двата вота\nПредизборните битки в ефира на БНТ за президентския вот\nПредизборните битки в ефира на БНТ за парламентарния вот


Охранителите в парковете повече от гражданите | Новини Пловдив\nНовини Пловдив » Здраве » COVID-19 » Охранителите в парковете повече от гражданите\nДевет от парковете в Пловдив от днес са отворени за посетители. Пловдивчани обаче сякаш се вслушаха в предупрежденията на Националния оперативен щаб, защото не се втурнаха на разходки в тях.\nВ един от най-големите паркове – Цар-Симеоновата градина, четири двойки охранители и полиция обикалят, за да следят за реда. За сметка на това посетителите са по-малко и основно семейства с малки деца и всички с маски.\nПовечето от гражданите носят колелета, тротинетки, ролери и други, защото детските площадки остават затворени. Според едно от семействата, излезли на разходка в парка, именно невъзможността за ползване на катерушките е причината да няма хора – не само в Цар-Симеоновата градина, а въобще в парковете.\nМеждувременно служители на ОП „Градини и паркове“ обновяват скъсаните ограничителни ленти по пейките. Сядането на тях е забранено.\nОбщинският щаб решава как се отварят парковете в Пловдив\nВ парковете – по график с деца до 12 г. или кучета и без сядане на пейка\nМутафчийски: В парковете ще се събират младежи с бири в ръка\nОт 102 проби в Спешна помощ нито една положителна


Нощувки в Поморие гр. Поморие • OLX.bg\nПредлагаме стаи и апартаменти за летния сезон в град Поморие! Къщата се намира в Нова част на града. Снимките, които са публикувани са от стаи и апартаменти. Цената, която е посочена е на вечер за стандартна двойна стая за ЛЕТНИЯ СЕЗОН.\nЗа сезон ЛЯТО 2019 цените можете да видите в снимките тук.(последната снимка).\nЦената за стая е различна според броя гости. Повече информация за ЛЕТНИЯТ СЕЗОН 2019г. и снимки можете да намерите на нашата ФБ страница: https://www.facebook.com/Pomorie.Guesthouse.Bluesummer или на сайта ни http://bluesummer-staykovi.blogspot.bg !!\nЗа резервация от 10 нощувки и повече - 10% отстъпка за резервации до 15-ти май.\nПлащането можете да извършите чрез пощенски запис на адреса на къщата(Ангел Кънчев 34А Поморие), през Easy Pay или по банков път\nДобавена от телефон в 21:32, 3 януари 2021\nНомер на обявата: 108338683\nДобавена от телефон в\t21:32, 3 януари 2021


Мъжка тениска цвят индиго с щампа\nНачало » Мъжки » Тениски » Производител » БРУТАЛ СТРИЙТ ЛАЙФ » Мъжка тениска цвят индиго с щампа\nКод на продукта : 250991221212288\nМъжка тениска цвят индиго с щампа с къс ръкав, кръгло деколте и стилна щампа и малка щампа на гръба. Тениската е произведена в България от изключително висококачествена памучна материя - 90% памук и 10% еластан. Щампата представлява висококачествен принт, направен с еко мастила. Щампата на тениската е изработена посредством най-модерната технология "direct-to-garment" при която мастилата попиват в материята, което прави щампираната тениска изключително мека на допир, не предизвиква дразнене на кожата, а в същото време е изключително дълготрайна.\nПредишен артикулмъжка тениска цвят инд...


Holiday home Arvidvej H- 236 - НАЙ-НИСКИ ЦЕНИ от agoda.com\nПовече за Holiday home Arvidvej H- 236\nHoliday home Arvidvej H- 236 е перфектен избор за пътуващи, които желаят да почувстват духа на Хвиде Санде. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nНасладете се на висококачествените удобства по време на престоя си тук. В някои стаи са на разположение отопление, телевизор, DVD/CD плейър, микровълнова фурна, миялна машина, които ще помогнат на гостите да релаксират след дългия ден. Хотелът разполага с голямо разнообразие от развлекателни съоръжения като сауна. Каквато и да е причината за Вашето посещение в Хвиде Санде, Holiday home Arvidvej H- 236 е идеалното място за една вълнуваща почивка далеч от всичко.


Учени: Земята има пулс – СНАЙПЕР-БГ\nУчени: Земята има пулс\nby admin 29/02/2012 29/02/2012\nЗемята пулсира. Веднъж на 60 милиона години нейните континенти се повдигат, за да се спуснат след това отново на предишното си място.\nКакъв точно тектоничен механизъм заставя Земята да пулсира засега не е съвсем ясно. Но именно с тези издигания се обяснява масовото измиране на морски обитатели тъй като вече от 500 милиона години това се случва с плашеща периодичност. По време на повдиганията на сушата водните пространства стават твърде малки за много от видовете, което не им дава възможност да оцелеят.\nТова смятат учени от Канзаския университет. Те направили този извод на базата на химически анализ на морски изкопаеми. Когато и да се е случвало масово измиране всеки път в жертвите се открива повишено съдържание на стронций -87. По думите на професора по физика и астрономия Адриан Мелот, който оглавява канзаското проучване, този изотоп се получава при разпада на друг елемент – рубидий, съдържащ се в континенталната кора и изхвърлен навън по време на мощни изригвания на лава. Когато стават издиганията на сушата, смята той, в морето попада много стронций-87, увеличавайки неговото съдържание във водата спрямо друг изотоп – стронций-86.\nПрофесор Мелот приема земните пулсации за най-приемливото, ако не – и единственото, обяснение за периодичното масово измиране на морските животни. Причините за земният пулс, засега не са изяснени, но някои учени считат, че той по някакъв начин е свързан с издигането на „лампите” от лава, които координират своите движения с други, образувайки в резултат на това периодични вълни на активност.\nЦялата теория на групата на Мелот не се отнася единствено за Америка. Професорът счита, че този процес се случва и с останалите континенти, но за потвърждението на това са необходими допълнителни проучвания.\nБележка на www.snaiper-bg.net: Учените не казват нищо по отношение на оцеляването на човека при едни такива екстремални катаклизми. Ако Земята наистина е живо същество, както твърдят някои езотерични школи, то един такъв катаклизъм може да означава и следното: планетата ни периодично се опитва да се освободи от паразитите, които са я полазили и които изсмукват силите й. А когато говорим за паразит – има ли по-голям, по-агресивен и по-зловреден от човека?…\nПутин е затворил съпругата си в манастир


ГДБОП влезе в публичен дом в София - News.bg\nГДБОП и Спецпрокуратурата разбиха организирана престъпна група (ОПГ) за трафик на хора с цел сексуална експлоатация, информира МВР.\nВ хода на спецоперацията на служителите от отдел "Трансгранична организирана престъпност" в ГДБОП са задържани 4 лица на територията на София и Варна.\nСрещу четиримата спецпрокуратурата вече е повдигнала обвинения за участие в ОПГ с посочената дейност.\nЗа доказването на съпричастността на задържаните към престъпната дейност са разпитани множество свидетели, част от които са станали жертви на сексуална експлоатация, като разпитите са извършени пред съдия.\nНай-много са жертвите на сексуална и трудова експлоатация в ЕС\nУниформените са извършили претърсвания, изземвания и други процесуално-следствени действия на адреси във Варна и София, на които са пребивавали участниците в престъпната група.\nПретърсени са и помещения в София, които са стопанисвани от еротичен клуб.\nВ хода на действията полицаите са намерили и иззели оръжия, значителни суми пари в различна валута, мобилни телефони и СИМ карти, компютърни конфигурации, тефтери със записки и други доказателства за престъпната дейност на групата.\nТрима от участниците в групата обаче не са задържани за постоянно, а с наложена мярка за неотклонение "домашен арест".\nОт пресцентъра на МВР не информират за мярката за неотклонение спрямо четвъртия член на групата.\nПрипомняме, по данни на прокуратуарата от началото на месец ноември тази година близо 340 български граждани са станали жертви на трафик на хора за първите 6 месеца на годината.\nНачало / У нас / Право и ред / ГДБОП влезе в публичен дом в София


My monkey yes: 13.08.17 - 20.08.17\nПубликувано от iaana-siana в 8/15/2017 Няма коментари:\nГореща испанка открадва младоженец от сватбеното му ложе в романа „Морски екстаз“\nЧерешката на тортата в хитовата лятна колекция на издателство „Милениум“, е романът "Морски екстаз"на Валънтайн Уилямс.\nЕкзотичната история се развива първо в Париж, а след това в страната на баските - на границата между Франция и Испания. В интригата са намесени прелестна американка, очарователен английски художник с тайнствен произход и знойна, невероятно привлекателна, горда и енигматична испанка.\nХудожникът младоженец е принуден да избяга от желаната си съпруга, макар и опиянен от негата на предусещането за първата им брачна нощ. Броени минути преди да влезе в романтичната вила, запазена за медения им месец, само часове след сватбата, той е връхлетян от ултимативен вестоносец. "Сега или никога", му заявява той - и му показва писмо с кодова дума, която предизвиква у младоженеца такава буря, че той се вижда принуден да тръгне на мига без дори да предупреди своята тръпнеща в очакване избраница. Очаква го смразяваща среща очи в очи със смъртта, която ще го накара да изостави своята любима!\nТой тръгва по следите на дръзка испанка с изпепеляващ поглед и тяло за грях. Тя е атракция за господата в скъп аристократичен курорт в Испания. Никой незнае дали е просто свободна жена, която обича забавленията, или носи маска, зад която се крие съвсем друго амплоа. Младоженецът беглец преследва огнената прелъстителка, защото е дал клетва на живот и смърт пред свой боен другар и жадува за мъст. А тя без да знае истинската му самоличност се влюбва в него и се хвърля в обятията му. Той е изправен пред кръстопътя да се поддаде на изкушението или да разкрие страховития заговор, в който е замесена красавицата. Пожарът на страстта е толкова силен, че заплашва да ги изпепели...\nСъдбите на всички герои се срещат в загадъчна къща на морския бряг, в която се оплитат невидимите нишки, предопределили пътя на всеки от тях. Това е роман за изпитанията, пред които се изправят неуверените сърца и романтичните души – увлекателен разказ, изпълнен с драматизъм, превратности, благородство и дива страст.\n16 жени и 4-ма мъже започват обучение на 18 август за военни лекари\n18 август 2017 г. ще бъде първият учебен ден за първите студенти, приети в специалност „Военен лекар”. Общо 20 души - 16 жени и 4-ма мъже започват подготовка в това направление, а 10 жени са класираните за „Военна медицинска сестра“.\nПодобно обучение се провежда за първи път в България чрез тристранен проект за сътрудничество между Военномедицинска академия, Медицински университет „Проф. д-р Параскев Стоянов“ – Варна и Висшето военноморско училище „Н. Й. Вапцаров“.\nМандатна комисия с представители от Военномедицинска академия, Министерство на отбраната и Висшето военноморско училище определи окончателния списък с имената на кандидатите.\nОбучението се провежда едновременно в МУ-Варна, ВМА и във ВВМУ, в редовна форма. След завършване на шестгодишния курс на обучение студентите ще получат образователно-квалификационните степени (ОКС) „Магистър“ по специалността „Медицина” от МУ-Варна и ОКС „Бакалавър“ по специалността „Организация и управление на военни формирования на тактическо ниво” от ВВМУ.\nНа всеки 30 минути в света един пациент с инсулт умира или се инвалидизира трайно, защото е бил лекуван в неподходяща болница. Данните са на европейската организация „Angels“, чиято цел е до май 2019 г. да обедини 1500 болници в Европа, в които да се прилагат най-високите световни стандарти за лечение на инсулти.\nЕдна от тези 1500 европейски болници ще бъде и Болница „Тракия“, чието Неврологично отделение е единственото в регион Стара Загора, в което лечението с тромболиза се прилага вече трета година. От създаването му през 2014 година Неврологично отделение на Болница „Тракия“ разполага с Интензивен сектор, оборудван с най-съвременни перфузори и монитори. Невролозите от отделението са на разположение 24 часа в денонощието. Поддържа се в постоянна наличност необходимия за извършването на тромболиза тъканен активатор на плазминогена, „Актелизе“. Процедурата и лечението се покриват изцяло от НЗОК.\nМасова практика сред българите е, когато получат инсулт, да стоят вкъщи и да чакат „да им мине“. Първите признаци за появата на инсулт са необичайна слабост, изтръпване на крайник, изкривяване на устата, затруднения в говора. Пациентите трябва да знаят, че инсулта е спешно състояние и трябва в първия момент, в който забележат тези признаци, да се обадят на тел. 112 и да бъдат транспортирани с линейка или собствен транспорт до болница, в която могат да приложат най-правилното и съвременно лечение, коментира д-р Елена Каранджулова, невролог в Болница „Тракия“.\n„Имаме перфектна организация по отношение на прилагането на тромболиза, ако пациентът бъде транспортиран до Спешно приемно отделение на Болница „Тракия“-Парк в рамките на първите 3 часа от получаване на инсулта. Нуждаем се от референтно време между 30 минути и 1 час, за да диагностицираме състоянието на пациента, да му се направят нужните кръвни изследвания и скенер. Така до 4 часа и половина от появата на заболяването имаме възможност да включим пациентите в режим на тромболиза, наблюдавайки състоянието им чрез контролни монитори“, подчертава началникът на Неврологично отделение д-р Стоян Лекушев.\nМодерното лечение се прилага само при пациенти, които са получили така наречения исхемичен инсулт – когато тромб е запушил мозъчен кръвоносен съд. Активното вещество започва да действа веднага за разграждане на тромба и отпушване на кръвоносния съд. Показанията на пациента обикновено се подобряват още в рамките на първия час.\nЗа съжаление случаите на исхемичен мозъчен инсулт все повече „се подмладяват“.\nТъй като Южна Корея се готви за най-голямото зимно спортно събитие в историята си (ХХIII-те зимни олимпийски игри в Пьонгчан от 9-и до 25-и феврури 2018), LG Electronics (LG) се фокусира върху подобряване на условията на международното летище Инчон (ИА) – едно от най-възловите летища в света. На 21-и юли LG пусна в експлоатация редица роботизирани летищни пътеводители, както и роботи за почистване на залите на летището. Роботизираните пътеводители значително ще улеснят притокът на пристигащите и напускащите Корея, като обикалят летището, предоставяйки информация и помощ на посетителите, докато роботът за почистване ще бъде винаги на правилното място, за да поддържа пространмството безупречно чисто.\nС изпращането на своите роботи на едно от най-големите и натоварени летища в света, LG предоставя своите роботизирани услуги директно на около 57 милиона пътници, преминаващи през летището всяка година. Въпреки че роботите официално влязоха в употреба от 21-и юли, тяхното присъствие е познато на честите пътници от февруари тази година, когато започнаха бета тестове на летището Инчон. Тестовият период през изминалите пет месеца даде възможност на инженерите от LG по перфектен начин да настроят роботите, подобрявайки ефективността им въз основа на резултатите в разнообразни ситуации и получените данни, събрани по време на бета теста.\nОборудван с платформа за разпознаване на глас от LG, роботът за летищните услуги разбира четири различни езика - корейски, английски, китайски и японски - четирите най-популярни езика, говорени на международното летище. Така той ще може да предложи езикова помощ на пътниците. Освен това, роботът се свързва директно с централния сървър на летището, за да предостави информация относно полетите, както и местоположението на ресторанти, магазини и много други обекти. С бързо сканиране на билета, роботът за обслужване може да придружава закъснели или изгубили се пътнъци до точното място на заминаване.\nРоботът за почистване пък използва мощните функции за почистване на LG HOM-BOT, автоматичната навигация и възможностите за избягване на обекти, прилагайки всичко това по перфектен начин на обществени места. Този робот открива областите, които изискват често почистване, съхранява тези места в базата данни и изчислява най-ефективните маршрути, за да стигне до тях.\nС тези летищни роботи LG демонстрира своята инициатива да развива и разширява търговския си бизнес с роботи като бъдещ двигател за растеж и развитие на компанията в тази област. В момента бизнесът с роботите на LG е разделен на два сектора – за домашни и за търговски цели. Домашните роботи на компанията включват прахосмукачката HOM-BOT и новия Hub Robot, докато комерсиалните бизнес роботи са специално проектирани да предоставят услуги в обществени зони като летища, хотели и банки.\nпо фламенко, български, ирландски, индийски и ориенталски танци, под ръководството на професионални инструктори, се проведоха в София. Второто издание на проекта „Танцуваща София”, реализиран с финансовата подкрепа на Столична община, Програма Европа 2017, се проведе в столицата.\nВ родилното отделение на Първа САГБАЛ „Света София“ проплакаха тризнаци. Бебета са заченати инвитро по метода икси, благодарение на добрата работа на д-р Минко Еврев, началник на отделението по асистирана репродукция в здравното заведение, и неговия екип. Той е и специалистът, проследил цялата бременност на майката. Пациентката беше родоразрешена чрез Цезарово сечение от д-р Минко Еврев и д-р Валентина Григорова, заместник-директор по медицинските дейности в Първа САГБАЛ „Света София“. Д-р Еврев завежда единственото общинско отделение по асистирана репродукция в България.\nБританската асоциация за рециклиране призова производителите да преосмислят дизайна на опаковките на продуктите си. Оказва се, че поради сложността на изработката им, бутилките и цилиндрични кутии от чипс са някои от най-трудните за рециклиране опаковки.\nМного от бутилките за напитки също са трудни за рециклиране, тъй като имат етикети, изработени от специфичен вид пластмаса. Други видове опаковки, не по-малко трудни за рециклиране са бутилките за почистващи спрейове, в чиято изработка са включени различни по вид пластмаси, както и тарелките за храна за подгряване в микровълнова печка, които са проблематични, защото черната пластмаса не е подходяща за рециклиране. Цилиндричните ктуии от чипс например представляват сериозно предизвикателство за рециклиране поради разнообразието от материали, използвани за направата им. В опаковката са включени метални елементи, пластмасови компоненти и фолио.\nНа другия край на скалата са опаковките, които се изработват от един и същ вид пластмаса и са лесни за рециклиране – например някои видове бутилки за безалкохолни напитки.\nНа база изводите от направения анализ, Британската асоциация за рециклиране отправи призив към всички производители да се фокусират повече върху последствията от дизайна на продуктите си и да подобрят и преосмислят начина на производство на опаковките.\nВ отговор на призива на асоциацията, редица компании изразиха силно възмущение. Някои отговориха с публични изявления, че опаковките им са необходими за гарантиране на качеството на продуктите. Разнообразните материали и структурата им са важни за предпазването на храните от замърсявания от околната среда и запазването на свежия им вид.\nПо случай разкриването му специалистите обявиха безплатни прегледи за очни заболявания на 14-ти, 15-ти, 16-ти, 21-ви, 22-ри и 23-и август от 9:00 до 13:00ч. с предварително записване на тел. 056 999 980; 0892 222 800; 0700 89 088.\nСеверна красавица в страстна афера с наследник на фараоните в романа "Греховни нощи"\nДействието в книгата е водовъртеж от горещи страсти и жесток сблъсък на две култури. Това е история, която сгрява душата и възражда надеждата, че любовта е способна да преодолее всичко и да надживее времето и пространството. Сюжетът е талантлива вариация на вечните мотиви за всеопрощението и непобедимата сила на истинската обич. Астрид е дъщеря на шотландец и скандинавка, красива северна девойка от аристократичните среди, която обича да се забавлява. Макар да има елитни ухажори, по време на едно пътешествие до Египет тя попада в плен на обаянието на местната култура. Очарована е от пустинния пейзаж, сред който прекарва незабравимо приключение с чаровен египтянин – изваян от абанос южен бог, в който се влюбва до полуда. Самата тя не знае, че този краткотраен флирт ще сложи отпечатък върху живота й и никога няма да бъде истински щастлива другаде и с другиго.\nРазделят ги религията, традициите, общественото им положение и разстояние от хиляди километри. Тонове предразсъдъци и омраза обричат любовта им на забвение.\nМакар да се примирява с предопределеното й – да стане кротка съпруга на свой сънародник, младата жена е изправена пред жесток избор, защото знае, че носи плода на любовта си с наследника на фараоните. На кого ще прилича очакваната рожба? Ще я издаде ли мургавата кожа на детето? Или то ще вземе от нея сините й очи? Отчаяна и не намираща изход, Астрид крои планове за самоубийство, без да може да предвиди накъде ще я тласне съдбата. Горчивата й орис ще изиска тежка дан, ако не веднага, то от следващото поколение, и ще покаже, че и любовта и грехът са чаши, които не могат да останат не изпити до край.\nРоманът "Греховни нощи" на световноизвестната италианска писателка и поетеса Ана Виванти е част от хитовата поредица „Под знака на любовта“ на издателство „Милениум“.\nВиванта е талантливата разказвачка на спиращи дъха приказки, сякаш излезли от "1001 нощи". Като една нова Шехерезада тя изгражда живи и пълнокръвни образи, чиито будещи тръпки на копнеж преживявания се разиграват на фона на екзотични, горещи, далечни страни. Произведенията ѝ се радват на непрекъснат успех и са преведени по цял свят.\nИнтервенцията върна на 100% зрението на 70-годишен пациент. Преди извършването й то било едва 40% - очите били увредени от катаракта и астигматизъм. Сега мъжът вижда отлично, от астигматизма няма и помен, както и от очилата. Подобна манипулация е извършена и на 59-годишна жена с много високо късогледство, която недовиждала през целия си живот. При нея е оперирано едното око, предстои и второто.\n„Преди години пердето се срещаше при много възрастни хора. Сега все по-често оперирам пациенти на 55,60,65 г., които работят, шофират и качественото зрение им е важно. И двамата пациенти са активно работещи. Професията им изисква добро зрение, затова те бързо взеха решение. Интересното в този случай е, че за първи път използвахме специфичен имплант – изкуствена леща, която се поставя в окото и е способна както да осигури добро зрение наблизо и надалеч, така и да коригира астигматизма. Поставихме две такива лещи, изчислени точно според пациентите“, обясява д-р Румен Мутавчиев, началник Очно отделение в УМБАЛ Бургас, който е извършил и операциите.\nПървите симптоми на катаракта (вътреочно перде) са замъгленото виждане, цветовете потъмняват и вече не са контрастни, а слънчевата светлина става заслепяваща. Очите могат да започнат и да сълзят, възможно е да се появи и двойно виждане.\nкатегоричен е д-р Борис Ангелов - педиатър, началник на Първо отделение по педиатрия в УМБАЛ Бургас.\nБебета и деца до 2-годишна възраст не трябва да се водят на плаж. Около това мнение няма спор в педиатричната общност. Противно на разпространеното схващане, че така детето се „калява”, всъщност му се вреди.\nИ сега в детското отделение има кърмачета, хоспитализирани след прегряване на плажа. Типичен пример – няколко месечно бебе, изписано от отделението за продължаване на лечението у дома, е заведено на плаж, повишава температура, прави фебрилен гърч и отново постъпва в болницата, посочва д-р Ангелов.\nНе са редки случаите, в които децата стават пациенти в резултат на родителско невнимание. Един от последните случаи - дете на година и половина изпило почистващ корозивен препарат. За щастие майката е реагирала веднага и само бързата намеса на лекарите е спасила живота му. „Затова - обезопасете дома си. Всички битови препарати, медикаменти, опасни предмети трябва да са на недостъпно за детето място. Възрастта, в която децата прохождат и любопитството им към околния свят расте, е особено опасна.\nОтделението по ортопедия на УМБАЛ Бургас навлиза в етап на обновление\nПромяната ще се забележи още в близките месеци от пациентите и техните близки, категоричен е новият завеждащ-отделение д-р Стоян Христов. Той спечели конкурса за длъжността с амбициозен проект за развитието на отделението. Д-р Христов е известно име в Бургас, най-вече в областта на детската ортопедия, където са и научните му интереси. Провел е своята специализация в УМБАЛСМ „Пирогов“, има специализации в Германия, Швейцария, Франция, Великобритания, а наскоро се завърна от Великобритания, където работи няколко години. Владее английски, немски, руски език.\n„Длъжници сме на бургаските пациенти и целта на целия ни екип е да подобрим както битовите условия, така и ортопедичната помощ, включително и неоперативната такава. Смятаме да надграждаме и развиваме отделението по примера на водещи клиники в страната. Годишно тук се извършват над 1200 операции – планови и спешни. Има и листа на чакащите, а целта е чакането за пациентите да бъде сведено до минимум, макар че в България то е седмица-две, докато в Западна Европа може да продължи и с месеци“, обяснява д-р Христов.\nВ отделението вече се прилагат стандартно всички познати в света практики за миниинвазивна и нетравматична ортопедична помощ, като локално приложение на тромбоцит-обогатена плазма, както и медикаменти в засегнати стави и сухожилия, които премахват болката и връщат движенията.\nНа телефона на отделението – 056 894 801 всеки може да получи информация за начините за прием в отделението.\nИстинско откритие и основание за самочувствие е покупка с намаление 40 % от колекциите на Salsa Jeans, ЕА7-Emporio Armani, Freddy, Kocca, Henry Cottons, Marina Yachting, MCS. За картодържатели цената е 50 на сто. Пробвалите знаят, че това е точното време за находка в магазините на ТРИА Сити Център. В някои от тях намаленията достигат 70%. А в Styler промоцията е специална - взимаш три продукта, плащаш два!\nLIDL предизвиква въображението с новата игра - STIKEEZ – плодове и зеленчуци\nЛюбимата детска игра със Stikeez се завръща с цяла колекция нови герои – плодове и зеленчуци - малки, гумени и лесно преносими, за да не оставят своите почитатели далеч от забавни игри, независимо от това къде ще прекарат лятото.\nПървото събитие от поредицата Ritual Gatherings събра над 1200 човека на плаж Червенка\nДвата дни нa първото издание на фестивала Ritual Gatherings в България (5-6 август) посрещнаха над 1200 гости с интересен лайн ъп от българската и чуждестранната електронна сцена. През целия уикенд на плаж Червенка се предлагаха нестандартни кулинарни изживявания, wake board и тематични коктейли от Бар Ботаник. В събота Master Chef 2017 Божана Кацарова показа своята интерпретация на нестандартно гурме изживяване на специално организирана вечеря за 200 човека на плажа. Тя представи седем степенно меню, придружено от селектирани вина, заедно с шеф готвач Димо Димов и екипa на Cult Gourmet.


Ще бъде ли 25-ият бонд последен за Даниел Крейг?\nИвайло Александров 10 октомври 2019\nДоскоро се ширеха многобройни спекулации кой ще е новият Джеймс Бонд, като дори имаше и намеци за дама в ролята. Все пак се оказа, че в "No Time To Die" ще видим Даниел Крейг за пети път като тайния агент. А в събота, по случай международният ден на Джеймс Бонд от Universal Pictures пуснаха и първи официален плакат за филма.\nСпоред кино експертите това ще бъде последен филм за Даниел Крейг като Агент 007. В "No Time To Die" ще му партнират Леа Сиду, Наоми Харис и Джефри Райт, а Кристоф Уолц ще се върне в ролята си на злодея Ернст Ставро Блофелд. Филмът ще е и дебютен за Рами Малек в поредицата, като този път ще го видим в ролята на лош тип.\nНаблюдателни фенове пък разкриха откъде идва тюркоазената стена зад Даниел Крейг на постера. Те извадиха снимки от посещението на принц Чарлз на снимките на Джеймс Бонд в Пайнууд Студиос, където тази фасада е построена, за да даде декор на действие, провеждащо се в Куба.\nФилмът ще излезе през април след редица забавяния, включително и смяната на режисьора. Дани Бойл е отстъпил мястото на Кари Фукунага. Във филма ще видим Бонд, който се връща от пенсия за една последна задача, за която помага на млад агент от МИ6, игран от Лашана Линч. В официалния синопсис четем, че "В "No Time To Die" Бонд е напуснал тайните служби и се наслаждава на спокоен живот в Ямайка. Той обаче не трае дълго, когато старият му приятел Феликс Лайтър от ЦРУ го моли за помощ. Мисията да се спаси отвлечен учен се оказва много по-сложна от планираното и изпраща Бонд по следите на мистериозен злодей, въоръжен с опасна нова технология."\nДжеймс Бонд Даниел Крейг No Time To Die\n"Maniac Cop" се превръща в сериал


Бързото хранене не може да бъде безопасно по дефиниция, предупреждават лекарите – BioVital\nБързото хранене не може да бъде безопасно по дефиниция, предупреждават лекарите\nВие се намирате на: Начало → Новини → Бързото хранене не може да бъде безопасно по дефиниция, предупреждават лекарите\nян. 16, 2018 admin Няма коментари\nБързото хранене води до бавна смърт. И това не е просто красива игра на думи, а истина, доказана от учените\nМного хора мислят, че няма да има опасност от периодични посещения на заведения за бързо хранене. Но всъщност достатъчно е веднъж да ядете бургер или пържени картофи, за да стартирате опасни промени в метаболитната система. Както се съобщава в статия, публикувана в „Росийская газета“, даденото заключение е дело на учени и лекари от Центъра за диабетици в Дюселдорф.\nПроведен е експеримент с участието на 14 добре охранени и здрави мъже на възраст 20-40 години. Доброволците получават или ванилова напитка, съдържаща палмово масло или чиста вода. Коктейлът с ванилия има същото количество мазнини, както в осем парчета пица или бургер с големи пържени картофи.\nОказа се, че дори един прием на палмово масло води до незабавно натрупване на мазнини и намаляване на чувствителността към инсулин. В допълнение, нивото на триглицеридите в кръвта се увеличава. Идентифицирани аномалии в бъдеще са диабет, сърдечно-съдови заболявания, затлъстяване, промени в активността на гените, свързани с мастно чернодробно заболяване.\nДокладът на учените и лекарите от Центъра за диабетици в Дюселдорф казва: „Слабите, здрави хора могат да компенсират в достатъчна степен прекомерния прием на наситени мастни киселини, но многократното излагане на такива хранителни вещества в крайна сметка ще доведе до хронична инсулинова резистентност и неалкохолна мастна чернодробна болест.“\nС други думи, колкото по-често се отбиваме в заведения, подобни на Макдоналдс, толкова по-голям е риска да се разболеем от диабет. Или в най-лошия случай – да увредим сърцето.


май 01, 2019 Няма коментари. Здраве, Килерче, Култура, Пазарджик Stefka Vencheva\nБез значение кого питате, всеки ще направи почти всичко, за да има детектор, който да му показва кой го харесва. В тази статия ще ви дадем такъв детектор. Това не е някакво магическо устройство, а по-скоро част от знанието, което ще ви разкрие истината всеки път, когато някой се интересува от вас. Ако го харесвате и вие, направете нещата по-лесни, кажете му. Кои са 10 признака, че някой ви харесва?\nмай 01, 2019 Няма коментари. Килерче, Култура, Пазарджик Stefka Vencheva\nЕли МАРИНОВА Светла сряда, Светла седмица. На Светла сряда моми и ергени изпълняват обредната великденска игра Мара Лишанка. Сряда е смятана по-скоро за лош ден. На този ден се пости и се спазва полово табу. Жените не мият косите си, а мъжете не се бръснат. Забранена е всяка женска домакинска работа, „за да не изгорят децата и къщата”. Смята се, че роденото на този ден дете ще е нещастно. Според някои най-лоша\nаприл 04, 2019 Няма коментари. Килерче, Култура, Пазарджик Stefka Vencheva\nПоредица от съботни ателиета подходящи за деца над 8 години, както и за възрастни, ще стартират дейност от 6 април. Целта на създателите им е да направим дома си, офиса и градината още по-красиво място. Първото предложение е за 6 април 2019г., събота, в две творчески зони: „Зайчета, пиленца и пеперуди „- мобили – пролетно – великденска декорация – Първа част от 11.30ч. и „Зайчета, пиленца и пеперуди „-\nмарт 24, 2019 Няма коментари. Килерче, Култура, Моят дом, Хората Stefka Vencheva\nКъщовница: Как да изберем сервизите за хранене?\nПрегледайте сервизите за хранене, които вече имате. Помислете дали за вас има значение новите ви сервизи за хранене да съвпадат със старите. Ако е така, трябва да координирате избора си изцяло на база на приборите за хранене, които вече имате на разположение в своята кухня. Изборът на сервизи за хранене трябва в такава ситуация да се базира на материала, цвета и модела на тези, които имате, съветват специалистите. Ако имате\nфевруари 24, 2019 Няма коментари. Килерче, Култура, Местни избори 2019, Хората Stefka Vencheva\n„Откраднат живот: Любовта лекува“ ще започне там, където „Анатомия на гнева“ приключи – болница „Св. Кирил“ ще остане в историята, но това е за добро, защото целият персонал ще се премести в нова сграда. Това беше загатнато още в края на последния сезон, когато Ина Фотева (Ирина Митева) реши да инвестира парите, които наследи от съпруга си Иво Фотев (Васил Бинев), в изграждането на „Св. Анастасия“ – частна и модерна\nфевруари 24, 2019 Няма коментари. Килерче, Култура, Пазарджик, Хората Stefka Vencheva\nОписанието на празника е адаптиран откъс из книгата „Тракийска магия: опит за представяне на базата на архаични български магически практики“ на Георги Мишев, която е издадена в Англия отAvalonia Books.* „Началото на март е посветено на посрещането на митичната господарка на месеца. Началните дни на пролетта са обвързани с представата за старицата. Ареалът на разпространение на вярванията за този период обхващат цялото Средиземноморие и Балканите. Обредната система обаче и пълнотата\nфевруари 20, 2019 Няма коментари. Килерче Bgd\nАКРЕДИТИРАНО ВИСШЕ УЧИЛИЩЕ ПО АГРОБИЗНЕС И РАЗВИТИЕ НА РЕГИОНИТЕ – център ПАЗАРДЖИК, ПРИЕМ 2019г. / 2020г.